На основу члана 4. став 1. алинеја 1. Одлуке о врстама прописа које доноси Скупштина општине Дољевац за које је обавезна јавна расправа и поступку и начину спровођења јавне расправе („Службени лист града Ниша“, број 52/18) и Одлуке о приступању промени статута општине Дољевац и формирање комисије за израду нацрта Одлуке о промени Статута општине Дољевац („Службени лист града Ниша“, број 12/21)

Комисија за израду нацрта Одлуке о промени Статута општине Дољевац, на седници одржаној дана 08.03.2021.године, доноси

**З А К Љ У Ч А К**

**О упућивању на јавну расправу нацртa Одлуке о промени Статута општине Дољевац**

Упућује се на јавну расправу нацрт Одлуке о промени Статута општине Дољевац, Јавна расправа о нацрту Одлуке о промени статута општине Дољевац, у трајању од 7 (седам) дана, спровешће се почев од 08.03.2021.године и трајаће закључно са 15.03.2021.године.

Јавна расправа о нацрту Одлуке о промени Статута општине Дољевац спровешће се:

* Организовањем, отвореног састанка представника надлежних органа општине са заинтересованим грађанима, представницима удружења грађана и средстава јавног информисања дана 15.03.2021.године у сали Скупштине општине Дољевац са почетком у 11 часова,
* Истицањем на огласној табли у згради Општинске управе општине Дољевац,
* Објављивањем на сајту општине Дољевац [www.opstinadoljevac.rs](http://www.opstinadoljevac.rs),

Примедбе и предлози на нацрт Одлуке о промени Статута општине Дољевац, могу се у писаном облику доставити:

* Општинској управи општине Дољевац, Одељењу за урбанизам, инспекцијске послове и ванпривредне делатности, ул. Николе Тесле бр. 121, 18410 Дољевац, са напоменом „За јавну расправу о нацтру Одлуке о промени Статута општине Дољевац“ најкасније до 15.03.2021.године до 10 часова.

О току јавне расправе Одељење за урбанизам, инспекцијске послове и ванпривредне делатности ће сачинити извештај са предлозима и сугестијама изнетим на јавној расправи и исти доставити Комисији за израду нацрта Одлуке о промени статута општине Дољевац.

Број: 02-17/2021

У Дољевцу: 08.03.2021.године

КОМИСИЈА ЗА ИЗРАДУ НАЦРТА ОДЛУКЕ О ПРОМЕНИ СТАТУТА ОПШТИНЕ ДОЉЕВАЦ

Председница Комисије

Гордана Цветковић